Euroopa Liidu Teataja L 293 , 16/11/1996 Lk 0018 - 0019



Nõukogu otsus, 11. november 1996, pooljuhttoodete topoloogia õiguskaitse laiendamise kohta Mani saarelt pärit isikutele (96/644/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, võttes arvesse nõukogu 16. detsembri 1986. aasta direktiivi 87/54/EMÜ pooljuhttoodete topoloogia õiguskaitse kohta, [1] eriti selle artikli 3 lõiget 7, võttes arvesse komisjoni ettepanekut ning arvestades, et: ühenduses kohaldatakse pooljuhttoodete topoloogia õiguskaitset isikute suhtes, kes vastavad direktiivi 87/54/EMÜ artikli 3 lõigete 1-5 kohaselt kaitse tingimustele; selle õiguse rakendamist võib nõukogu otsusega laiendada isikutele, kes nimetatud sätete kohaselt kaitset kasutada ei saa; kõnealuse kaitse laiendamise üle peaks otsustama ühendus kui tervik; alates 7. novembrist 1987 on ühendus laiendanud sellist kaitset Mani saarelt pärit isikute suhtes nõukogu järjestikuste ajutiste otsustega, millest viimane on otsus 94/828/EÜ [2]; nimetatud otsust kohaldati kuni 31. detsembrini 1995; Mani saarel reguleerivad pooljuhttoodete topoloogia kaitse nõuetekohased õigusnormid; [3] kõnealused õigusnormid jõustusid 1. jaanuaril 1994; nende õigusnormidega kohaldatakse direktiivi 87/54/EMÜ ja jõustatakse seda teemat käsitlenud varasemad nõukogu otsused; Mani saar laiendab õigusnormide kohaldamist ühenduse liikmesriikide kodanikele; 15. aprillil 1994. aastal sõlmitud intellektuaalomandi õiguste kaubandusaspektide leping kohustab Maailma Kaubandusorganisatsiooni liikmeid pakkuma kaitset mikrolülituste topoloogiatele kooskõlas kõnealuse lepingu sätetega ja mikrolülitusi käsitleva intellektuaalomandi lepingu sätetega, millele lepingus viidatakse; kõnealune leping jõustus koos Maailma Kaubandusorganisatsiooni asutamislepinguga, millele ta on lisatud, 1. jaanuaril 1995; võib eeldada, et Ühendkuningriigi valitsus rakendab Maailma Kaubandusorganisatsiooni asutamislepingut ka Mani saarel ning Mani saarel rakendatakse ka intellektuaalomandi õiguste kaubandusaspektide lepingut; Mani saarel kehtivad endiselt sätted, millega tagatakse ühendusest pärit isikutele topoloogiate kaitse; direktiivi 87/54/EMÜ kohase kaitse laienemine Mani saarele peaks jätkuma alates 2. jaanuarist 1996 kuni ajani, mil WTO asutamislepingu laienemisega Mani saarele muutuvad Mani saare jaoks siduvaiks intellektuaalomandi õiguste kaubandusaspektide lepingu sätted, ON VASTU VÕTNUD KÄESOLEVA OTSUSE: Artikkel 1 Liikmesriigid laiendavad õigust direktiivi 87/54/EMÜ kohasele õiguskaitsele järgmiselt: a) füüsilisi isikuid, kes on Mani saare kodanikud või kelle alaline elukoht on Mani saare territooriumil, koheldakse nagu oleksid nad liikmesriigi kodanikud; b) Mani saare ettevõtteid ja muid juriidilisi isikuid, kellel on selles riigis tegelik ja toimiv tööstus- või kaubandusettevõte, koheldakse nagu oleks neil tegelik ja toimiv tööstus- või kaubandusettevõte liikmesriigis. Artikkel 2 Käesolevat otsust kohaldatakse alates 1. jaanuarist 1996. Liikmesriigid laiendavad käesoleva otsuse kohase kaitse õigust artiklis 1 osutatud isikutele kuni ajani, mil WTO asutamislepingu laienemisega Mani saarele muutuvad Mani saare jaoks siduvaiks intellektuaalomandi õiguste kaubandusaspektide lepingu sätted. Otsuste 87/532/EMÜ, 90/511/EMÜ, 94/828/EÜ või käesoleva otsuse alusel omandatud ainuõiguste mõju säilib direktiivi 87/54/EMÜ kohaselt sätestatud aja jooksul. Artikkel 3 Käesolev otsus on adresseeritud liikmesriikidele. Brüssel, 11. november 1996 Nõukogu nimel eesistuja R. Quinn [1] EÜT L 24, 27.1.1987, lk 36. [2] Nõukogu 26. oktoobri 1987. aasta otsus 87/532/EMÜ, pooljuhttoodete topoloogia õiguskaitse laiendamise kohta teatavatest riikidest ja teatavatelt territooriumidelt pärit isikutele (EÜT L 313, 4.11.1987, lk 22); nõukogu 9. oktoobri 1990. aasta otsus 90/511/EMÜ, pooljuhttoodete topoloogia õiguskaitse laiendamise kohta teatavatest riikidest ja teatavatelt territooriumidelt pärit isikutele (EÜT L 285, 17.10.1990, lk 31); nõukogu 21. detsembri 1992. aasta otsus 93/16/EMÜ, pooljuhttoodete topoloogia õiguskaitse laiendamise kohta Ameerika Ühendriikidest ja teatavatelt territooriumidelt pärit isikutele (EÜT L 11, 19.1.1993, lk 20), muudetud otsusega 93/520/EMÜ (EÜT L 246, 2.10.1993, lk 31); nõukogu 19. detsembri 1994. aasta otsus 94/828/EÜ, pooljuhttoodete topoloogia õiguskaitse laiendamise kohta teatavatelt territooriumidelt pärit isikutele (EÜT L 351, 31.12.1994, lk 12). [3] 14. detsembri 1993. aasta korraldus tööstusdisainilahenduse õiguse kohta (pooljuhtide topoloogiad) ja 18. jaanuari 1994. aasta eeskirjad tööstusdisainilahenduse õiguse kohta (pooljuhtide topoloogiad). --------------------------------------------------